open-index/open-wikipedia-markdown huggingface dataset:
Raron

**Raron** (, wallisinsaksaksi: *Raro*) on kunta Sveitsissä, Wallisin kantonin saksankielisessä osassa. Se sijaitsee Rhônen laaksossa, Vispin kaupungin länsipuolella. Kunnan pinta-ala on 30,3 km², ja se on Läntisen Raronin hallintoalueen (Bezirk Westlich Raron) keskus. Vuoden 2008 lopussa kunnan väkiluku oli 1&nbsp;635. 

## Matkailu
Raron on vanha kylä, jonka nähtävyyksiä ovat muun muassa
* Sveitsin vanhin postilaatikko Maxenhaus-talossa,
* linnakirkko ja
* runoilija Rainer Maria Rilken hauta.

## Liikenne
Raronin kautta kulkee Rhônen laaksoa seuraava valtatie 9 (Eurooppatie E62). Raronissa on Brig-Lausanne-rautatien asema, jossa paikallisjunat pysähtyvät kerran tunnissa. Lisäksi Bern-Visp-radalla sijaitsevan Lötschbergin pohjatunnelin eteläinen pää on Raronissa. Raronista on köysiratayhteys Eischollin ja Unterbächin vuoristokyliin.  Raronissa on siviililentokenttä, jolla on helikopteriyhtiö Air Zermattin tukikohta .

## Lähteet
* Kunnan viralliset sivut

### Viitteet

## Aiheesta muualla
* Raron Sveitsin historiallisessa tietosanakirjassa (saksaksi)


Kuva:Raron3.JPG|Näkymä kylään
Kuva:BurgkircheRaron.JPG|Raronin linnakirkko
Kuva:Maxenhaus.JPG|Maxenhaus 
Kuva:Luftseilbahn.jpg|Köysirata Raron-Unterbäch
Janne Mäkelä (pesäpalloilija)

**Janne Mäkelä** (s. 31. joulukuuta 1981 Vimpeli) on suomalainen pesäpalloilija, joka edustaa Superpesiksessä pelaavaa Vimpelin Vetoa kauteen 2025.

Mäkelä on kolmannen polven pääsarjatason pesäpalloilija. Hän on voittanut Superpesiksen lyöjäkuninkuuden kolmesti, vuosina 2011, 2013 ja 2021. Hänellä on neljä Suomen mestaruutta kausilta 2010, 2016, 2017 ja 2022. Pelaajien äänestämän kauden parhaan sisäpelaajan palkinnon, Kultaisen mailan, Mäkelä voitti kaudella 2021.

## Superpesisura

Mäkelä on pelannut kasvattajaseuransa Vimpelin Vedon ykkösjoukkueessa vuodesta 2002 alkaen lähinnä kakkoskotiuttajana. Kaudella 2010 hän sai suurempaa vastuuta toimiessaan ykköskotiuttajana Jere Dahlströmin jouduttua umpilisäkeleikkaukseen. 

Kaudella 2011 Mäkelä voitti lyöjätilaston ylivoimaisesti 91 lyödyllä juoksulla. Myös kaudella 2013 Mäkelä voitti lyöjäkuninkuuden, 99 lyödyllä juoksulla.

Mäkelä saavutti urallaan tuhat lyötyä juoksua Superpesiksen runkosarjassa 16. kesäkuuta 2021 Pattijoen Urheilijoita vastaan pelatussa ottelussa.

## Tilastot
### Superpesis-ura
 

## Saavutukset
### Pelaajana
* 4 SM-kultaa: 2010, 2016, 2017, 2022
* 6 SM-hopeaa: 2011, 2012, 2013, 2014, 2015, 2023
* 4 SM-pronssia: 2009, 2018, 2020, 2021
* 4 Itä-Länsi-ottelua: 2010, 2011, 2013, 2023
* Superpesiksen lyöjäkuningas (3): 2011, 2013, 2021
* Vuoden jokeri: 2011 
* Superpesiksen pudotuspelien arvokkain pelaaja: 2016
* Superpesiksen kuukauden pelaaja: elokuu 2021

## Lähteet
Kätketyt sanat

**Kätketyt sanat** (, ) on bahai-uskon perustajaprofeetta Baha’ullahin kirjoittama kirja. Se on moraaliaforismien kokoelma. Kirja on kirjoitettu osittain arabiaksi ja osittain persiaksi

## Lähteet
Viirurintajeri

**Viirurintajeri** (*Neomixis striatigula*) on Madagaskarin kotoperäinen varpuslintu. Lajista tunnetaan kolme alalajia, joista nimialalaji *striatigula* elää saaren kaakkoisosassa, *sclateri* koillisosassa ja *pallidior* lounaisosassa. Richard Bowdler Sharpe kuvaili lajin holotyypin Fianarantsoasta, saaren kaakkoisosasta 1881.

## Lähteet
Latvusjeri

**Latvusjeri** (*Neomixis viridis*) on Madagaskarin kotoperäinen varpuslintu. Lajista tunnetaan kaksi alalajia, joista nimialalaji *viridis* elää saaren kaakkoisosassa ja *delacouri* koillisosassa. Richard Bowdler Sharpe kuvaili lajin holotyypin Ankafanan metsäalueelta 1883.

## Lähteet
Metsäjeri

**Metsäjeri** (*Neomixis tenella*) on yksi Madagaskarin kotoperäisistä varpuslinnuista. Lajista tunnetaan neljä saaren eri osissa elävää alalajia. Gustav Hartlaub kuvaili lajin holotyypin saaren koillisosasta vuonna 1866.

## Lähteet
Punaotsaräätäli

**Punaotsaräätäli** (*Phyllergates cucullatus*) on eteläaasialainen varpuslintu. Sen laaja elinympäristö ulottuu Koillis-Intiasta Kaakkois-Aasiaan, Etelä-Kiinaan, Filippiineille, ja Indonesiaan aina Pienten Sundasaarten Floresille saakka. Lajista tunnetaan neljätoista alalajia. Coenraad Jacob Temminck kuvaili lajin holotyypin Jaavalta 1836.

## Lähteet
Utajärven vaakuna

**Utajärven vaakuna** on Utajärven kunnan tunnus. Vaakunan aihe viittaa tervanpolttoon ja tervakauppaan sekä yleensäkin kaikkeen Oulujokea pitkin tapahtuneeseen tavaran rahtaamiseen.

Vaakunan selitys on ”vihreässä kentässä hopeinen aaltokoroinen vastapalkki, jossa musta tervavene.” Vaakunan on suunnitellut Olof Eriksson, Utajärven kunnanvaltuusto hyväksyi sen kokouksessaan 22. maaliskuuta 1955. Sisäasiainministeriö vahvisti vaakunan käyttöön 7. kesäkuuta samana vuonna.

## Lähteet
* 
*
Pitkäpyrstöräätäli

**Pitkäpyrstöräätäli** (*Orthotomus sutorius*) on eteläaasialainen varpuslintu. Sen laaja elinympäristö ulottuu Pakistanista, Intiasta ja Sri Lankasta Kaakkois-Aasiaan, eteläiseen Kiinaan ja Jaavalle. Lajista tunnetaan yhdeksän alalajia. Thomas Pennant kuvaili lajin holotyypin Sri Lankasta 1769.

## Lähteet
Rusolakkiräätäli

**Rusolakkiräätäli** (*Orthotomus castaneiceps*) on Filippiinien kotoperäinen varpuslintu. Lajista tunnetaan kolme alalajia, jotka elävät saariston eri osissa. Arthur Hay Tweeddale, Waldenin varakreivi, kuvaili lajin holotyypin Guimarasista Filippiineiltä 1872.

## Lähteet
Ruben Schaken

**Ruben Schaken** (s. 3. huhtikuuta 1982 Amsterdam) on alankomaalainen jalkapalloilija, joka edustaa azerbaidžanilaista Inter Bakua. Pelipaikaltaan hän on oikea laitalinkki.

Schaken on edustanut ammattilaisurallaan myös Cambuuria (2002–2005), Veendamia (2005–2008), VVV-Venloa (2008–2010) ja Feyenoordia (2010–2015).

Alankomaiden maajoukkueessa Schaken teki ensiesiintymisensä vuonna 2012.

## Lähteet
Xiezhi

**Xiezhi** () on kiinalaisessa mytologiassa tunnettu olento, joka ulkonäöltänsä muistuttaa leijonaa, mutta todellisuudessa on tulta syövä koira. Sen on uskottu olevan tuhojen ja vaarojen vastainen vartija.
Nostolaitteet

**Nostolaitteet** ovat traktorissa työkoneiden kiinnittämiseen tarkoitettuja tukivarsia. Nostolaite voi sijaita traktorin edessä tai takana, joista takana sijaitseva nostolaite on yleisempi. Nostolaitteiden nostovarret operoivat yleensä myös vetokoukkua, eli avoinna oleva vetokoukku nostetaan lukitukseen nostovarsien välittämän voiman avulla. Nykyaikaisen maataloustraktorin nostolaitteen nostovoima on traktorin koosta riippuen noin 5–13 tonnia.

## Kolmipistenostolaite
Kolmipistenostolaite on yleinen liitäntämalli traktorin ja työkoneen välillä. Nostolaitteisiin kuuluu kaksi vetovartta ja yksi työntövarsi, jotka toimivat yleensä hydraulisesti. Kolmipistetuenta muodostaa traktorin takaa katsottuna tasakylkisen kolmion, jonka kärki osoittaa ylöspäin; tämän kärjen päässä on työntövarsi ja alakulmissa vetovarret.
* **Työntövarsi** on sijoitettu nostovarsien yläpuolelle ja vaakasuunnassa niiden keskikohtaan. Työntövarren tehtävä on kontrolloida liitetyn laitteen traktorin suuntaista kallistuskulmaa. Työntövarren pituudensäätö voi olla kierteellä tai hydraulisylinterillä toteutettu.
* **Vetovarret** säätävät liitetyn laitteen korkeutta ja niillä myös rajoitetaan laitteen sivuttaisliike, käyttäen vetovarsissa olevia sivurajoittimia. Vetovarren säädettävällä nostotangolla voi säätää vetovarsien keskinäistä korkeuseroa, ja täten liitetyn laitteen sivukallistuskulmaa.

### Kaksipistenostolaite
Kolmipistenostolaite toimii myös *kaksipistenostolaitteena*, jolloin työntövarsi jätetään kytkemättä. Kaksipisteisenä vetovarret säätävät laitteen korkeuden ja rajoittavat sivuvapauden. Kaksipistekytkentää saatetaan käyttää esimerkiksi paalikoneissa, joissa ei ole tarvetta kolmannen tuennan tarjoamalle pituussuntaisen kallistuksen kontrolloinnille.

## Nostolaitekategoriat

Nostolaitekategorioita on 5.

## Lähteet
Ruutukurkkumuuranen

**Ruutukurkkumuuranen** (*Epinecrophylla fulviventris*) on puumuurien heimoon kuuluva pieni lintu, jota tavataan Costa Ricassa, Ecuadorissa, Hondurassissa, Kolumbiassa, Nicaraguassa ja Panamassa. Kansainvälinen luonnonsuojeluliitto IUCN on luokitellut sen elinvoimaiseksi lajiksi.

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet
*ITIS: Myrmotherula fulviventris 
*UniProt Taxonomy: Epinecrophylla fulviventris
Carl Bonde (kilparatsastaja)

Kreivi **Carl Gustaf Bonde** (28. huhtikuuta 1872 Mörkö &ndash; 13. kesäkuuta 1957 Hörningsholm) oli ruotsalainen kouluratsastaja ja olympiavoittaja. Hän edusti seuratasolla K3 Idrottsföreningiä. Bonde osallistui olympialaisiin sekä Tukholmassa 1912 että Amsterdamissa 1928. Hän voitti kultaa henkilökohtaisessa kilpailussa vuonna 1912 ja oli mukana Ruotsin hopeaa voittaneessa joukkueessa Amsterdamin kisoissa 1928.

## Lähteet

* Bonden profiili sports-reference.com -sivustolla
Henri Masson

**Eugène Henri Masson** (17. tammikuuta 1872 Pariisi, Ranska - 17. tammikuuta 1963) oli ranskalainen miekkailija ja olympiamitalisti. Hän voitti hopeaa florettimiekkailusta Pariisin olympialaisissa 1900. 

## Lähteet

* Massonin profiili sports-reference.com -sivustolla
Mahindra Satyam

**Mahindra Satyam** oli intialainen tietotekniikkayritys, josta tuli osa Mahindra Group -konglomeraattia. Yrityksen pääkonttori oli Hyderabadin kaupungissa. Yritys oli listautunut sekä Mumbain (BSE, vuodesta 1991) että New Yorkin pörssiin (vuodesta 2001). 

Vuonna 2012 Mahindra Satyamin liitettiin osaksi **Tech Mahindra**-yhtiötä ja vuonna 2013 uusi yhtiönimi korvasi vanhan. Tech Mahindra on Intian suurimpia IT-alan toimijoita. Yrityksellä on noin 84&nbsp;000 työntekijää. Sitä suurempia intialaisia IT-yrityksiä ovat TCS (Tata Consultancy Services), Cognizant and Infosys, Wipro ja HCL.

## Lähteet

## Aiheesta muualla
*Tech Mahindra Ltd, Sector: IT, BSE: 532755, NSE: TECHM, ISIN Code: INE669C01036  (business-standard.com)
*
Gladys Davies

**Gladys Muriel Davies** (23. maaliskuuta 1892 Bristol – 1981 Bristol) oli brittiläinen miekkailija ja olympiamitalisti. Hän voitti hopeaa florettikilpailusta Pariisin olympialaisissa 1924. 

## Lähteet
* Daviesin profiili sports-reference.com -sivustolla
Eta Arae

**Eta Arae** (**IDS 16411-5852 A**, η Ara / η Arae) on tähti Alttarin tähdistössä noin 313 valovuoden päässä Maasta. Se on K-luokan jättiläistähti, jonka magnitudi on +3,77.

## Lähteet

## Aiheesta muualla
* VizieR
John Saxon

**John Saxon**,  oik. **Carmine Orrico** (5. elokuuta 1936 New York, New York – 25. heinäkuuta 2020 Murfreesboro, Tennessee) oli yhdysvaltalainen näyttelijä. Saxon tunnettiin roolista Roperina elokuvassa *[[Lohikäärmeen kidassa]]* sekä rooleista elokuvissa *[[Painajainen Elm Streetillä]]* ja *[[Musta joulu (vuoden 1974 elokuva)|Musta joulu]]*.

## Filmografiaa
### Elokuvat
* *[[La ragazza che sapeva troppo]]* (1963)
* *[[Kardinaali (vuoden 1963 elokuva)|Kardinaali]]* (*The Cardinal*, 1963)
* *[[Joe Kidd]]* (1972)
* *[[Lohikäärmeen kidassa]]* (*Enter the Dragon*, 1973)
* *[[Musta joulu (vuoden 1974 elokuva)|Musta joulu]]* (*Black Christmas*, 1974)
* *[[Fast Company (vuoden 1978 elokuva)|Fast Company]]* (1978)
* *[[Vaarojen planeetta]]* (*Battle Beyond the Stars*, 1980)
* *[[Pelkoa ei voi paeta]]* (*Tenebre*, 1982)
* *[[Painajainen Elm Streetillä]]* (*A Nightmare on Elm Street*, 1984)
* *[[Painajainen Elm Streetillä 3: Unien soturit]]* (*A Nightmare on Elm Street 3: Dream Warriors*, 1987)
* *[[Painajainen Elm Streetillä 7: Uusi painajainen]]* (*Wes Craven's New Nightmare*, 1994)

## Lähteet

## Aiheesta muualla
*
Alex Dimitriades

**Alex Dimitriades** (s. 28. joulukuuta 1973) on kreikkalais-australialainen elokuva- ja televisionäyttelijä. Parhaiten hänet tunnetaan elokuvasta *[[Aavelaiva (vuoden 2002 elokuva)|Aavelaiva]]* (2002). Australialainen scifielokuva *The Infinite Man* (2014) sai kriitikoilta paremmat arviot.

## Lähteet

## Aiheesta muualla
*
Timon Wloka

**Timon Wloka** (s. 3. helmikuuta 1993 Berliini, Saksa) on saksalainen näyttelijä. Hän on näytellyt muun muassa 13 tuntia (*Allein gegen die Zeit*) -televisiosarjassa, jota on esitetty Suomessa *[[Summeri (televisio-ohjelma)|Summeri]]*-ohjelman yhteydessä. Ensimmäinen näyttelijän rooli oli elokuvassa *Freundinnen fürs Leben*. Hän on myös näytellyt *[[Polizeiruf 110]]* -elokuvassa.

## Lähteet
Andy Razaf

**Andy Razaf**, alun perin **Andreamenentania Paul Razafinkerierfo** (16. joulukuuta 1895 – 3. helmikuuta 1973), oli yhdysvaltalainen sanoittaja.

Razafin isä oli Madagaskarin prinssi, jonka täti oli kuningatar Ranavalona III; hänen äitinsä oli Yhdysvaltain konsuli Madagaskarissa. Razafin isä kuoli ennen Razafin syntymää ranskalaiten joukkojen vallatessa Madagaskarin. Äiti joutui palaamaan Yhdysvaltoihin, ja Andy syntyi Washingtonissa vähän myöhemmin.

Razaf muutti vuonna 1913 Clevelandiin pelaamaan baseballia puoliammattilaisena. Sanoittajana hän nousi pinnalle muutettuaan vuonna 1921 New Yorkiin, jossa hänet tunnettiin protestilaulujen kirjoittajana. Razaf työskenteli muun muassa Fats Wallerin, Eubie Blaken ja Paul Dennikerin kanssa. Parhaiten hänet muistetaan juuri Wallerin sanoittajana; Wallerille tehtyjä sanoituksia olivat muun muassa ”Ain’t Misbehavin’’”, ”Black and Blue”, ”Honeysuckle Rose”, ”Keepin’ Out of Mischief Now” ja ”The Joint Is Jumpin’”.

Razaf nauhoitti joitakin kappaleita myös laulajana käyttäen salanimeä Tommy Thompson. Kappaleiden ”Back in Your Own Backyard” ja ”Nobody Knows How Much I Love You” äänityksessä Razafia säesti pianolla Fats Waller.

## Sanoituksia
* ”Twelfth Street Rag” (säv. Euday L. Bowman, 1912)
* ”Ain’t Misbehavin’ ” (säv. Fats Waller, 1929)
* ”Black and Blue” (säv. Fats Waller, 1929)
* ”Honeysuckle Rose” (säv. Fats Waller, 1929)
* ”Memories of You” (säv. Eubie Blake, 1930)
* ”Stompin’ at the Savoy” (säv. Edgar Sampson, Benny Goodman ja Chick Webb, 1934)
* ”In the Mood” (säv. Joe Garland, 1939)

## Lähteet
Howard James Hubbard

**Howard James Hubbard** (31. lokakuuta 1938 – 19. elokuuta 2023) oli yhdysvaltalainen katolisen kirkon pappi, joka toimi Albanyn piispana vuosina 1977–2014.

Hubbard syntyi Troyssa, New Yorkissa. Hän alkoi opiskella pappisseminaarissa vuonna 1956 ja suoritti tutkinnot filosofiassa ja teologiassa. Papiksi hänet vihittiin Roomassa 18. joulukuuta 1963 ja toimi pappina Schenectadyssä ja Albanyssa, ennen kuin tuli nimitetyksi Albanyn piispaksi. Piispaksi hänet vihittiin 27. maaliskuuta 1977. Hän oli eläköityessään yksi Yhdysvaltojen pitkäaikaisimmista katolisista piispoísta ja häntä pidettiin myös yhtenä liberaaleimmista.

Hubbardin toimia lapsia seksuaalisesti hyväksikäyttäneiden pappien suhteen on kritisoitu. Lisäksi vuonna 2004 kaksi miestä kertoi, että heillä olisi ollut Hubbardin kanssa homoseksuaalisia suhteita 1970-luvulla. Myöhempi tutkinta ei kuitenkaan vahvistanut väitteitä.

## Lähteet
Varmuuden kirja

**Varmuuden kirja** tai **Kitab al-Iqan** (myös muodossa **Kitáb-i-Íqán**,  ) on bahai-uskon perustajaprofeetta Baha’ullah kirjoittama kirja. Se on bahai-uskonnon luonteen ja tarkoituksen yleisesitys, joka viittaa sekä Koraaniin että Vanhaan ja Uuteen testamenttiin sekä kuvailee Jumalan sanansaattajien, profeettojen, katkeamattoman ketjun.. Kirja on kirjoitettu osittain arabiaksi ja osittain persiaksi vuonna 1861 Bagdadissa.

## Lähteet
Festus

**Festus** voi viitata seuraaviin:

* Porcius Festus (1. vuosisata), roomalainen Judaean provinssin prokuraattori n. 59–62
* Sextus Pompeius Festus (100-luku), roomalainen grammaatikko
* Festus (300-luku), roomalainen historioitsija
* Postumius Rufius Festus Avienius (300-luku), roomalainen runoilija
* Drew Hankinson (s. 1983), yhdysvaltalainen showpainija, painijanimeltään mm. Festus
Gstaad

**Gstaad** on kylä sekä talviurheilu- ja lomanviettokeskus Bernin kantonissa läntisessä Sveitsissä. Se kuuluu Saanenin kuntaan. Kylä sijaitsee Saanejoen laaksossa 1&nbsp;000–1&nbsp;200 metrin korkeudessa. Vakituisia asukkaita kylässä on noin 2&nbsp;500.

## Historiaa
Gstaadista kehittyi talviurheilun keskus 1900-luvun alkuvuosikymmeninä sen jälkeen kun kylä oli palanut vuonna 1898 ja sen kautta avattiin Compagnie du Chemin de fer Montreux Oberland bernois SA:n rautatie Montreux’stä Zweisimmeniin vuosina 1904–1905. Gstaadin hiihtokerho perustettiin vuonna 1907. Gstaadilla on ollut yläluokkaisen lomapaikan maine alusta alkaen. Se on ollut Le Roseyn sisäoppilaitoksen talvikurssipaikka vuodesta 1916.

Gstaad tunnetaan maailmanluokan hiihtokeskuksena ja lomakohteena, jonka nimellä markkinoidaan laajan seudun lomapalveluja.  

Gstaadissa on 1900-luvun loppupuolelta alkaen asunut ainakin osan vuotta monia varakkaita kansainvälisiä kuuluisuuksia, kuten Bernie Ecclestone, Audrey Hepburn, Roger Moore, Jeanne Moreau, Roman Polanski, Peter Sellers ja Elizabeth Taylor.

## Lähteet

## Aiheesta muualla

*Gstaadin matkailusivut
NHL 2K11

**NHL 2K11** on Visual Conceptsin kehittämä ja 2K Sportsin julkaisema jääkiekkoaiheinen urheilupeli. Peli julkaistiin vain Nintendo Wiille ja sen julkaisupäivä oli 24. elokuuta 2010. Peli kilpailee EA Sportsin NHL pelisarjan kanssa jääkiekkopelien markkinoilla. Pelin kannessa poseeraa Vancouver Canucksin keskushyökkääjä Ryan Kesler. 

## Aiheesta muualla
*
AGM-154 JSOW

**AGM-154 JSOW** (*Joint [[Kaukolaukaistavat ohjukset|Standoff Weapon]]*) on yhdysvaltalainen lentokoneesta laukaistava ilmasta maahan -liitopommi. Vaikka JSOW onkin ohjattavissa, se ei suomalaisen terminologian mukaan ole ohjus moottoroinnin puuttumisen vuoksi. JSOW:tä valmistaa Raytheon, ja sen kehitystyö saatiin valmiiksi vuonna 1999.

Koska kehittyneempien JASSM-risteilyohjusten hankinta Suomeen oli pitkään vastatuulessa Yhdysvaltain kongressin vastustaessa myyntiä, Suomen ilmavoimat oli hankkimassa AGM-154-liitopommeja osana sen Hornet-hävittäjien MLU2-päivitysprojektia. Marraskuussa 2011 kongressi antoi kuitenkin JASSM-ohjuksille myyntiluvan, ja poliittinen päätös hankinnasta tehtiin 3. maaliskuuta 2012.

Ensimmäistä kertaa AGM-154 JSOW:ia käytettiin taistelussa operaatio Desert Foxissa Irakissa 17. joulukuuta 1998, jolloin yhdysvaltojen USS Enterpriselta noussut F-18-hävittäjä laukaisi sen Bagdadin esikaupungissa sijaitsevaan maaliin. Vuodesta 1998 lähtien on eri operaatioissa laukaistu yli 400 JSOW:ia.

## Muunnelmat
;AGM-154A
Kuorma on BLU-97/B.

;AGM-154B
Kuorma on BLU-108/B. Kehitys valmistui mutta tuotantoa ei aloitettu.

;AGM-154C
Kuorma on BROACH (taistelukärki). AGM-154C hyväksyttiin tuotantoon joulukuussa 2004.
Mallissa on Link-16-tuki.
Maaliinohjautumisjärjestelminä ovat GPS ja inertianavigaatiojärjestelmä (INS), sekä loppuvaiheen infrapunahaku.

## Käyttäjät
*
*
*
*
*
*
* vuodesta 2015 alkaen 
*
*

## Lähteet

## Aiheesta muualla
Paul Scott

**Paul Scott** (25. maaliskuuta 1920 Palmers Green, Lontoo, Britannia – 1. maaliskuuta 1978 Lontoo, Britannia) oli brittiläinen kirjailija ja runoilija, jonka tunnetuin teos on Intia-kvartetti (*[[Kuningattaren jalokivi]]*, *[[Skorpionin päivä]]*, *[[Hiljaisuuden tornit]]* ja *[[Saaliinjako]]*). Hän sai Booker-palkinnon vuonna 1977 romaanista *Staying on*, joka on tavallaan Intia-kvartetin päätösosa.

Scott työskenteli kustannusalalla ja oli toisen maailmansodan aikana sotilaallisissa tehtävissä Intiassa, Burmassa ja Malaijassa. Scott kuvaa Intia-kvartetissa Intian itsenäistymisen taustalla olleita ristiriitoja ja tapahtumia. Häntä voi imperiumin tutkimisessa verrata lähinnä E. M. Forsteriin, joka kirjoitti 1920-luvulla.

## Suomennetut teokset
* *Pennitön perijä* (*The Bender*), suom. Antero Tiusanen, Tammi 1964 Sarja: Kuukauden kirja 3: 9
* *[[Kuningattaren jalokivi]]* (*The jewel in the crown*), suom. Kyllikki Villa. Tammi 1985  Sarja: Intia-kvartetti 1
* *[[Skorpionin päivä]]* (*The day of the scorpion*), suom. Leena Tamminen. Tammi 1985  Sarja: Intia-kvartetti 2
* *[[Hiljaisuuden tornit]]* (*The towers of silence*), suom. Leena Tamminen. Tammi 1985  Sarja: Intia-kvartetti 3
* *[[Saaliinjako]]* (*A division of the spoils*), suom. Leena Tamminen. Tammi 1986  Sarja: Intia-kvartetti 4

## Lähteet
Bahai-uskon kirjoitukset

**Bahai-uskon kirjoitukset** käsittävät keskeiset bahai-uskon toimijoiden kirjoitukset. "Kanonisoidut tekstit" ovat Babin, Baha’ullahin, Abdulbaha’n, Shoghi Effendin ja Yleismaailmallisen oikeusneuvoston laatimat kirjoitukset sekä Abdulbaha’n puheet. Babin ja Baha’ullahin kirjoitukset katsotaan olevan jumalallista alkuperää. Uskovaisia kannustetaan tutustumaan itsenäisesti pyhiin kirjoituksiin. Monet kirjoista ovat kokoelmia kirjeidenvaihdosta.

Alla koottuna muutamia keskeisimpiä kirjoituksia.

## Bab
* Qayyum al-asma’
* Bayan, 1847 tai 1848
* Arabian Bayan, keskeneräinen

## Baha’ullah
* Rashh-i-'Amá, 1852
* Neljä laaksoa, 1857–58
* Kätketyt sanat, 1857–58
* Seitsemän laaksoa, 1857–63
* Javáhiru'l-Asrár, 1857–63
* Varmuuden kirja, 1862
* Lawh-i-Malláhu'l-Quds, 1863
* Kaikkien pyhin kirja, 1873

## Abdulbaha’
* Vastauksia joihinkin kysymyksiin, 1908
* Puheita Pariisissa, 1912
* Viimeinen tahto ja testamentti, 1921

## Shoghi Effendi
* God passes by, 1944

## Muuta kirjallisuutta
* Bahá'u'lláh ja Uusi Aika
* Bahá'í-kasvatus (kokoelma)
* Perhe-elämä (kokoelma)
* Naiset (kokoelma)
* Rukouksen, mietiskelyn ja hartaudellisuuden tärkeys (kokoelma)
Betty Buckley

**Betty Lynn Buckley** (s. 3. heinäkuuta 1947) on yhdysvaltalainen teatteri-, elokuva- ja televisionäyttelijä sekä laulaja. Hän on näytellyt Broadwayllä ja esiintynyt monissa Hollywood-elokuvissa, kuten *[[Carrie (vuoden 1976 elokuva)|Carrie]]* (1976), *[[Toinen nainen (elokuva)|Toinen nainen]]* (1988) ja *[[Frantic (elokuva)|Frantic]]* (1988).

## Aiheesta muualla
*
Eric Green

**Eric Hubert Green** (28. elokuuta 1878 Epsom &ndash; 23. joulukuuta 1972 Stanford Dingley) oli brittiläinen maahockeypelaaja ja olympiavoittaja. Hän oli mukana Englannin kultaa voittaneessa joukkueessa Lontoon olympialaisissa 1908. Green pelasi maajoukkueessa yhteensä 16 ottelua ja toimi uransa jälkeen The Times -lehden maahockeyvastaavana. 

## Lähteet

* Greenin profiili sports-reference.com -sivustolla
Never Before

**Deep Purple** on hard rock/heavy metal -yhtye Deep Purplen kappale vuoden 1972 albumilta *[[Machine Head (albumi)|Machine Head]]*. Kappaleen albumiversio kestää 3 minuuttia 59 sekuntia, mutta singleversiota on lyhennetty 3 minuuttiin ja 25 sekuntiin. Alun perin ”Never Before” ja ”Smoke on the Water” olivat ainoat *Machine Headin* singlejulkaisut.

Vaikka ”Never Before” on *Machine Headin* tunnetuimpia kappaleita, yhtye on soittanut sitä vain harvoin keikoillansa. Kappale on julkaistu kerran livealbumilla; vuonna 1980 *[[Deep Purple in Concert 1970–1972]]:lla*. Yhtye kuitenkin soitti kappaleen vuoden 2004 kiertuellaan, jolla se esitti kaikki *Machine Headin* kappaleet.

## Kappaleet singlellä
*Kaikki kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice.

**A-puoli**
#
**B-puoli**
#

## Lähteet
*Kappaleet ja niiden kestot: Deep Purple – Never Before (Song)

### Viitteet
Alfred Chalk

**Alfred Ernest Chalk** (27. marraskuuta 1874 Plaistow – 25. kesäkuuta 1954 Herne Bay) oli brittiläinen jalkapalloilija ja olympiavoittaja. Hän pelasi maataan edustaneessa Upton Park FC:ssä, joka voitti kultaa Pariisin olympialaisissa 1900. Chalk pelasi oikeana keskikenttäpelaajana ja häntä pidettiin yhtenä joukkueensa parhaista pelaajista. 

## Lähteet
* Chalkin profiili sports-reference.com -sivustolla
Tervajärvi (Rovaniemi)

**Tervajärvi** on järvi Rovaniemen eteläosassa, Ranuantien ja Kemijoen Itäpuolentien välissä. Järveen on istutettu kolmea eri siikalajia. Suomessa on 51 Tervajärvi-nimistä järveä.

## Lähteet
Fidžinhindi

**Fidžinhindi** (omakielinen nimi: फ़िजी हिंदी, *fiji baat*) tai **hindustani** on indoarjalaisiin kieliin kuuluva kieli, jota äidinkielenään puhuu noin 400 000 fidžinintialaista. Fidžin lisäksi kielen puhujia löytyy Australiasta, Uudesta-Seelannista, Kanadasta ja Yhdysvalloista.

Kieli on erilainen kuin tavallinen hindi, jota puhutaan Intiassa; esimerkiksi verbien taivutus on yksinkertaistettu fidžinhindissä. Kieli on muodostunut bhodžpurin ja awadhin murteista, nykyisen Uttar Pradeshin itäosista, sekä lukuisista englannin ja saarivaltion alkuperäisen fidžin kielen sanoista. Fidžinhindi alkoi kehittyä 1879–1916, kun englantilaiset siirtomaaisännät toivat Fidžin sokeriplantaaseille intialaisia työntekijöitä. Huolimatta fidžinintialaisten monista etnisistä taustoista (esim. tamilit ja bengalit) fidžinhindi on kaikkien yhteinen kieli. Ennen itsenäistymistä fidžinhindiä käytettiin myös sokeriplantaaseilla, mutta tämä kielimuoto oli englantiin pohjautuva pidginkieli, josta käytetään nimitystä *fiji baat*.

Kieltä kirjoitetaan sekä latinalaisin aakkosin että devanagarilla. Uusi testamentti on käännetty fidžinhindiksi vuonna 2002.  

## Fonologia
Fidžinhindin fonologia muistuttaa pitkälti hindiä, mutta erojakin on.

### Konsonantit
Fidžinhindissä ei ole retrofleksikonsonantteja, kun taas [θ] ei esiinny hindissä. 

Joidenkin äänteiden välillä on vaihtelua: [pʰ]~[f], [k]~[q], [s]~[ʃ], [x]~[kʰ] ja [z]~[ʤ]. 

### Vokaalit
Hindistä poiketen fidžinhindissä ei ole lainkaan nasaalivokaaleja. Vokaalien lisäksi kielessä on kaksi diftongia [aɪ] ja [aʊ].  

## Eroja hindiin
Sekä intialaisista kielistä, lähinnä hindistä, että englannista lähtöisin olevat sanat ovat muuttaneet merkitystään fidžinhindissä. Intialaisista kielistä lähtöisin olevia lainoja ovat muun muassa:

## Fidžinintialaiset ja fidžinhindi
Fidžinintialaisten joukkopako Fidžiltä maan sotilasvallankaappauksen vuoksi 1987 on ajanut väestöä mm. Uuteen-Seelantiin, jossa on kova paine oppia hyvää englantia, ja varsinkin nuoremmat polvet kokevat tämän paineen erityisen kovaksi.

Etelä-Tyynenmeren yliopisto on alkanut tarjota Fidžillä hindin opintoja, joita tuetaan Intiasta käsin.

Fidžin intialaisten keskuudessa fidžinhindi on hindiä suositumpi kieli ja sitä käytetään jokapäiväiseen keskusteluun ennemmin kuin hindiä. Myös kielitieteilijät ovat asettuneet fidžinhindin puolelle ja tuoneet esille, että kieli on oma, hindistä itsenäinen, kielensä, jonka puhujat eivät ole vain huonosti hindiä puhuvia fidžiläisiä. Asiantuntijoiden piireistä on myös kannustettu kouluja opettamaan fidžinhindiä.

## Lähteet
* Fiji Hindi - Ethnologue

### Viitteet
The Happening

**The Happening** on yhdysvaltalainen M. Night Shyamalanin ohjaama ja käsikirjoittama jännityselokuva vuodelta 2008. Elokuvassa perhe pakenee yliluonnollisia tapahtumia. Pääosia pariskuntana näyttelevät Mark Wahlberg ja Zooey Deschanel. M. Night Shyamalan tekee roolin miehenä, jonka kanssa Alma puhuu puhelimessa pitkän ajan elokuvasta.

## Juoni
Eräänä aamuna New Yorkin keskuspuistossa ihmiset jähmettyvät äkkiä paikoilleen ja alkavat tehdä itsemurhia. Ensin epäillään jonkinlaista terrori-iskua, mutta Philadelphiassa muuan luonnontieteiden opettaja keksii ilmiön liittyvän ehkä kasveihin ja leviävän tuulen mukana ympäri maata.

## Näyttelijät

## Arvioita
Elokuva sai kaikkialla maailmassa ensi-iltansa perjantaina 13. päivä eli 13. kesäkuuta 2008.

*Turun Sanomien* Tapani Maskulan mukaan *The Happening* on häpeämättömän naiivi pikkufilmi, joka paremmin tehtynä saattaisi kiehtoa mehiläiskadosta tai ilmansaasteita huolestuneita katsojia. Sen sijaan Shyamalan vesittää hänestä ison teemansa pelkäksi perusteettomaksi ydinperhe vaarassa -tarinaksi uskomatta juttuun itsekään.

## Lähteet
Charles Bennett (kirjailija)

**Charles Bennett** () oli brittiläinen näytelmäkirjailija, käsikirjoittaja, näyttelijä ja ohjaaja. Tunnetuimmat käsikirjoituksensa hän teki Alfred Hitchcockin Englannin kauden ehkä tunnetuimpiin elokuviin: *[[Mies joka tiesi liikaa (vuoden 1934 elokuva)|Mies joka tiesi liikaa]]*, *[[39 askelta]]*, *[[Salainen asiamies]]*, *[[Sabotaasi (elokuva)|Sabotaasi]]* ja *[[Nuori ja viaton]]*. Lisäksi hän käsikirjoitti Hitchcockin toisen yhdysvaltalaisen elokuvan *[[Ulkomaankirjeenvaihtaja (elokuva)|Ulkomaankirjeenvaihtaja]]*.

## Valikoitui filmografia käsikirjoittajana

## Lähteet
### Viitteet
Jordan Ladd

**Jordan Elizabeth Ladd** (s. 14. tammikuuta 1975) on yhdysvaltalainen näyttelijä. Hänet tunnetaan muun muassa rooleistaan elokuvissa *[[Kauhujen Klubi]]*, *[[Cabin Fever]]* ja *[[Death Proof]]*.

## Varhaiselämä
Ladd syntyi Hollywoodissa, Kaliforniassa. Hänen äitinsä on Cheryl Ladd ja isänsä tuottaja ja entinen näyttelijä David Ladd. Hänen isänisänsä oli näyttelijä Alan Ladd, ja hänen isänäitinsä Sue Carol (alkuperäiseltä nimeltään Evelyn Lederer) oli näyttelijöiden agentti ja näyttelijä.

## Filmografia
### Elokuvat
* *[[Embrace of the Vampire]]* (1994) – Eliza
* *Inside Out* (1997) – Summer
* *[[Nowhere]]* (1997) – Alyssa
* *[[Stand-ins]]* (1997) – Monica-Bette Davis' Stand-in
* *[[Taking the Plunge]]* (1999)
* *[[Pakko olla in]]* (*Never Been Kissed*, 1999) – Gibby Zerefski
* *[[Junked]]* (1999) – Niki
* *[[The Specials (elokuva)|The Specials]]* (2000) – Nightbird/Shelly
* *[[Boys Life 3]]* (2000) – Summer
* *[[Puzzled]]* (2001) – Skye
* *[[The Perfect You]]* (2002) – Dana
* *[[Darkened Room]]* (2002) – Girl #1
* *[[Cabin Fever]]* (2002) – Karen
* *[[Kauhujen Klubi]]* (*Club Dread*, 2004) – Penelope
* *[[Madhouse]]* (2004) – Sara
* *[[Dog Gone Love]]* (2004) – Arianna
* *[[Waiting – luuserit liemessä]]* (*Waiting...*, 2005) – Danielle
* *[[Inland Empire (elokuva)|Inland Empire]]* (2006) – Terri
* ** (2007) – Stephanie
* *[[Grindhouse]]* (2007) – Shanna (Death Proof segment), Judy (fake trailer segment "Thanksgiving")
* *[[Grace (elokuva)|Grace]]* (2009) – Madeline Matheson
* *[[Wishing Well]]* (2009) – Cynthia

### Televisiosarjat
* *[[The Girl Who Came Between Them]]* (1990) – Waitress
* *[[Broken Promises: Taking Emily Back]]* (1993) – Waitress
* *[[Love Street]]* (1994) – Bordello Player
* *[[Saved by the Bell: The New Class]]* (1994) – Debbie
* *[[Weapons of Mass Distraction]]* (1997) – Letitia
* *[[Total Security]]* (1997) – Fiona Richards
* *[[Every Mother's Worst Fear]]* (1998) – Martha Hoagland
* *[[Best Actress]]* (2000) – Amber Lyons
* *[[The Deadly Look of Love]]* (2000) – Janet Flanders
* *[[It Was One Of Us]]* (2007) – Avis Monroe
* *[[Robot Chicken]]* (2007) – useita äänirooleja
Tiger Rag

”**Tiger Rag**” on Original Dixieland Jass Bandin tunnetuksi tekemä jazzstandardi vuodelta 1917.

Kappaleen alkuperä on epäselvä, mutta yleensä tekijöiksi merkitään ensimmäisen nauhoituksen tehneen Original Dixieland Jass Bandin kokoonpano: Nick LaRocca, Eddie Edwards, Henry Ragas, Tony Sbarbaro ja Larry Shields. Sanat kirjoitti Harry Da Costa. Jelly Roll Morton puolestaan on sanonut haastattelussa säveltäneensä kappaleen vanhan ranskalaiset katrillin pohjalta. Toiset väittävät tosiasiallisen säveltäjän olleen pasunisti nimeltä Jack Carey.

ODJB:n alkuperäisen nauhoituksen jälkeen kappaleesta tuli suosittu standardi Dixieland-artistien keskuudessa, mutta se alkoi jäädä muodista swing-aikakauden alettua 1930-luvulla. Alkuperäisen nauhoituksen lisäksi yksi tunnetuimmista versioista on Art Tatumin virtuoosimainen pianosoolo vuodelta 1932. Natsi-Saksassa Tiger Ragin sävelmää esitettiin nimellä *Schwarzer Panther*.

Reino Helismaa teki kappaleeseen suomenkieliset sanat nimellä *Tiikerinmetsästys* ja sen levyttivät Pekka Tiilikainen "ja hänen tiikerinmetsästäjänsä" vuonna 1957.

## Lähteet
István Pelle

**István Pelle** (26. heinäkuuta 1907 Budapest &ndash; 6. maaliskuuta 1986 Buenos Aires, Argentiina) oli unkarilainen telinevoimistelija ja olympiavoittaja. Hän edusti seuratasolla budapestiläistä BTC:tä. Pelle osallistui olympialaisiin kolmesti vuosina 1928 &ndash; 1936 ja voitti yhteensä neljä mitalia, joista kaksi oli kultaisia ja kaksi hopeisia. 

## Lähteet

* Pellen profiili sports-reference.com -sivustolla
Margit Korondi

**Margit Korondi** (myöh. **Plachy, Szalay**, o.s. **Kronstein**, 24. kesäkuuta 1932 Celje, Jugoslavian kuningaskunta – 6. maaliskuuta 2022 Las Vegas, Yhdysvallat) oli unkarilainen telinevoimistelija ja olympiavoittaja. Hän edusti seuratasolla budapestiläistä Vasasia. Korondi osallistui kesäolympialaisiin sekä Helsingissä 1952 että Melbournessa 1956 ja voitti yhteensä kahdeksan mitalia, joista kaksi oli kultaisia, kaksi hopeisia ja neljä pronssisia.

## Elämä ja urheilu-ura

Korondi voitti Helsingin kesäolympialaisista 1952 kuusi mitalia: kultaa eritasonojapuilta, hopeaa joukkuekilpailusta ja pronssia kahdeksanottelusta, permannolta, puomilta ja yhteisvoimistelusta. Hän oli jo käytännössä lopettanut uransa Helsingin-kisojen jälkeen tapahtuneiden loukkaantumisten vuoksi eikä osallistunut vuoden 1954 MM-kilpailuihin mutta teki kuitenkin paluun Melbournen kesäolympialaisiin 1956 voittaen yhteisvoimistelussa kultaa ja joukkuekilpailussa hopeaa. Korondi ei palannut Melbournen olympiakisoista Unkariin vaan loikkasi ja asui loppuelämänsä Yhdysvalloissa. Hän kuoli Las Vegasissa 89-vuotiaana 6. maaliskuuta 2022 sairasteltuaan pitkään.

## Lähteet
* Profiili Unkarin olympiakomitea 
* 

### Viitteet

## Aiheesta muualla
*
Max Bloesch

**Max Bloesch** (27. kesäkuuta 1908 Olten &ndash; 9. elokuuta 1997 Solothurn) oli sveitsiläinen käsipalloilija ja olympiamitalisti. Hän oli mukana maansa pronssia voittaneessa joukkueessa Berliinin olympialaisissa 1936. Bloesch pelasi turnauksessa yhden ottelun, mutta ei tehnyt siinä maaliakaan.

## Lähteet
* Bloeschin profiili sports-reference.com -sivustolla
Yingli

**Yingli Green Energy Holding Company Limited** () eli lyhyemmin **Yingli** () on kiinalainen aurinkoenergiayritys. Yritys valmistaa ja toimittaa aurinkopaneeleja brändinimellä **Yingli Solar**. Yingli toimittaa aurinkopaneeleja maailmanlaajuisesti. Aurinkopaneelien valmistuksen lisäksi Yingli kehittää aurinkoenergiaprojekteja. Yingli on noteerattu New Yorkin pörssissä vuodesta 2007. Yhtiön päämaja on Baodingin kaupungissa ja yrityksen toimitusjohtaja ja hallituksen puheenjohtaja on Liansheng Miao. 

## Lähteet
Memphis Blues

”**Memphis Blues**” on yksi varhaisimmista julkaistuista blueskappaleista. Sen sävelsi W. C. Handy ja sanoitti George A. Norton. Sanojen kanssa kappale julkaistiin vuonna 1912, mutta Handy oli julkaissut instrumentaaliversion musiikista jo vuonna 1910. Kaksi kappaleen kolmesta osasta on 12 tahdin blueskaavassa.

Sävellys perustui Handyn memphisiläiselle poliitikolle kirjoittamaan kannustuslauluun nimeltä ”Mr. Crump”. Kampanjan loputtua Crump valittiin Memphisin pormestariksi ja Handy vaihtoi laulun nimen ”Memphis Bluesiksi”. Ajattelematta, että kappaleesta voisi tulla suosittu, säveltäjä myi oikeudet kappaleeseen 50 dollarilla. Kun sävellys nousi julkaisemisensa jälkeen Yhdysvalloissa maanlaajuiseen suosioon, se toi oikeuksien omistajille tuhansien dollarien voitot, mutta Handy itse ei saanut tuotoista mitään.

## Lähteet
Joel Järnstedt

**Joel Järnstedt** (13. heinäkuuta 1881 Porvoo – 1934 Neuvostoliitto) oli suomalainen toimittaja, joka Suomen sisällissodan jälkeen pakeni Neuvosto-Venäjälle ja työskenteli siellä muun muassa opetustehtävissä.

Järnstedt työskenteli Porvoossa taloudenhoitajana, suutarina ja *[[Työläinen]]*-lehden toimittajana. Vuonna 1917 hän oli perustamassa Porvoon punakaartia. Sisällissodan aikana hän kuului Suomen punaisen kaartin ylipäällikön esikuntaan sekä Uudenmaan lääninvaltuuskuntaan. Venäjälle paettuaan Järnstedt osallistui SKP:n perustavaan kokoukseen ja kuului puolueen keskuskomitean huoltokomiteaan Pietarissa. Vuodesta 1921 lähtien hän työskenteli Karjalan työkansan kommuunin kansanvalistusosastossa ja vuodesta 1923 Petroskoin suomalaisen puoluekoulun opettajana.

## Lähteet
Tsendiin Damdin

**Tsendiin Damdin** (; 31. maaliskuuta 1957 – 22. helmikuuta 2018) oli mongolialainen judoka ja olympiamitalisti. Hän voitti hopeaa Moskovan olympialaisissa 1980 alle 65-kiloisten sarjassa. 

## Lähteet

* Damdinin profiili sports-reference.com -sivustolla
PZL M-2

**PZL M-2** oli puolalainen WSK-Mielecin suunnittelema koulukoneen prototyyppi, jonka ensilento tapahtui 26. kesäkuuta 1958.

Kone suunniteltiin Puolan ilmailukerhon koulukoneeksi. Sen suunnitteli Stanisław Jachyra. Koneen toinen prototyyppi lensi 13. syyskuuta 1958. Moottori Praga Doris aiheutti voimakkaita värähtelyitä koneeseen eikä soveltunut taitolentoon. Koneessa om kannuspyörä ja kerho halusi koneen, jossa on nokkapyörä. Nämä tekijät lopettivat koneen kehittelyn. Koneesta kehitettiin PZL M-4 Tarpan, jossa on sisäänvedettävät laskutelineet.

Ensimmäinen prototyyppi (SP-PAC) on Puolan ilmailumuseossa Krakovassa (osina) ja toinen (SP-PBA) on Radomyśl Wielkissä.

## Aiheesta muualla
*Photos and drawings
*Jakub Marszałkiewicz - Samolot szkolno-treningowy PZL-M2
*PZL M-2 at Ugolok Neba
*Janusz Babiejczuk, Jerzy Grzegorzewski: *Polski przemysł lotniczy 1945-1973*, Warsaw 1973
Seara Alimentos

**Seara Alimentos** on brasilialainen elintarvikeyritys, joka vie lihatuotteita ympäri maailman. Seara Alimentos on Marfrig Groupin tytäryhtiö. Yrityksen pääkonttori on Itajaín kaupungissa Etelä-Brasiliassa. Toimitusjohtaja ja hallituksen puheenjohtaja on Sérgio Agapito Lires Rial. 

## Lähteet
Beale Street Blues

”**Beale Street Blues**” on W. C. Handyn säveltämä ja sanoittama blueskappale vuodelta 1916. Kappaleesta alkoi Handyn kaupallinen suosio säveltäjänä – Earl Fullerin kappaleesta tekemä äänite ansaitsi Handylle kerralla 1&nbsp;800 dollarin rojaltišekin Victor Recordsilta, mikä oli enemmän rahaa kun säveltäjä oli koskaan nähnyt yhdessä paikassa. 1920-luvulla ”Beale Street Bluesin” ohitti kuitenkin Handyn suosituimpana sävellyksenä ”St. Louis Blues”, josta tuli ennen pitkää yksi Yhdysvaltojen musiikkihistorian suosituimmista kappaleista.

Ensimmäisenä kappaleen nauhoitti Charles A. Princen johtama Prince’s Band vuonna 1917. Gilda Gray lauloi kappaleen musikaalinäytelmässä *Gaieties of 1919*, mikä aiheutti laajaa kiinnostusta ja keskustelua bluesmusiikkiin tottumattomassa Broadway-yleisössä. Paul Whitemanin orkesteri otti kappaleen ohjelmistoonsa ja soitti sitä toisinaan konserteissaan ”A Stairway to Paradise” -kappaleen keskellä. Jazzpasunisti Jack Teagarden käytti sävellystä tunnuskappaleenaan.

## Lähteet
* 
* 

### Viitteet

## Aiheesta muualla
*  (kappaleen sanat)
Brasilian presidentti

**Brasilian presidentti** () on Brasilian valtionpäämies ja hallituksen johtaja. Nykyinen presidentti Luiz Inácio Lula da Silva astui virkaan 1. tammikuuta 2023. Hän oli presidenttinä myös vuosina 2003–2011.

## Valinta ja pätevyysvaatimukset
Presidentti valitaan neljän vuoden välein. Jos yksikään ehdokas ei saa vaaleissa tarvittavaa 51 prosentin enemmistöä äänistä, järjestetään toinen kierros kuukauden kuluessa.

Presidentin tulee perustuslain mukaan täyttää seuraavat ehdot:

* syntyperäinen Brasilian kansalainen
* väh. 35-vuotias
* pystyy harjoittamaan kaikkia kansalaisen poliittisia oikeuksia
* on rekisteröitynyt äänestäjäksi
* on saanut jonkun poliittisen puolueen nimityksen ehdokkaaksi

## Palkkio ja virka-asunto
Vuonna 2022 presidentin kuukausipalkka oli 30 934,70 realia kuukaudessa.

Presidentillä on käytössään kaksi virka-asuntoa: Palácio da Alvorada ja Granja do Torto.

## Katso myös
*Luettelo Brasilian presidenteistä

## Lähteet

## Aiheesta muualla
Cabin Fever 2

**Cabin Fever 2** (*Cabin Fever 2: Spring Fever*) on vuonna 2009 ensi-iltansa saanut yhdysvaltalainen kauhuelokuva, joka on jatkoa ensimmäiselle *[[Cabin Fever]]* -elokuvalle. *Cabin Fever 2:n* on ohjannut Ti West ja sen pääosissa ovat Giuseppe Andrews ja Noah Segan.

## Näyttelijöitä
Ville Ojanen

**Ville (Villehard) Ojanen** (, 30. joulukuuta 1893 Hollola – 23. kesäkuuta 1938 Moskova, Neuvostoliitto) oli suomalainen toimittaja, joka sisällissodan jälkeen pakeni Neuvosto-Venäjälle ja työskenteli siellä muun muassa SKP:n ja Kominternin tehtävissä.

Ville Ojanen syntyi Hollolassa talonpoikaisperheeseen, jolla oli varaa palkata ulkopuolista työvoimaa. Myöhemmin Ojanen määritteli kotinsa "kulakkitaloudeksi". Ojanen valmistui ylioppilaaksi Kuopion klassillisesta lukiosta vuonna 1913, minkä jälkeen hän työskenteli toimittajana Savon Työmiehessä. Ojanen opiskeli Helsingin yliopistossa. Sisällissodan aikana hän toimi kansanvaltuuskunnan liikenneasiain osaston raha-asiain toimikunnan rahastonhoitajana. Paettuaan Venäjälle Ojanen osallistui SKP:n perustavaan kokoukseen, työskenteli puoluetehtävissä ja suoritti punakomentajakurssin. Vuosina 1922–1928 hän oli Lännen vähemmistökansojen kommunistisen yliopiston opettaja.

Vuosina 1930–1931 Ojanen opetti Kominternin Lenin-koulussa Moskovassa poliittista taloustiedettä ja talouspolitiikkaa. Vuosina 1931–1932 hän toimi Karjalan ASNT:n kansankomissaarien neuvoston suunnitteluosaston johtajana ja vuodesta 1932 jälleen Lenin-koulun opettajana. 1920-luvulla hän kuului Kustannusliike Kirjan hallintoon ja vuonna 1932 Kommunisti-lehden toimituskuntaan. Ojanen toimi myös Kominternin maasihteeristössä. Hän kuului SKP:n keskuskomitean ulkomaantoimistoon vuosina 1936–1937. SKP:ssä hän oli Otto-Wille Kuusisen läheinen tukija.

Ojanen vangittiin helmikuussa 1938, tuomittiin kuolemaan syytettynä osallistumisesta neuvostovastaisen suomalaisen kapinallisjärjestön toimintaan ja ammuttiin Moskovan lähellä Butovossa. Hänen maineensa puhdistettiin vuonna 1955. 

Myös Ojasen vaimo Aino Pesonen kuului SKP:n perustajiin. Hän työskenteli Lenin-koulun suomalaissektorin sihteerinä. Pesonen säästyi 1930-luvun vainoilta. Hän kuoli vuonna 1975.

## Lähteet
IPP Open

**IPP Open** on Helsingissä vuosittain pelattava miesten ATP-haastajaturnaus. Turnaus pelataan Talin tenniskeskuksessa kovilla kentillä ja se järjestettiin ensimmäisen kerran vuonna 2001. Turnaus järjestetään marraskuussa, paitsi ensimmäisenä vuonna se järjestettiin lokakuussa. 

IPP Openissa 2009 Jarkko Nieminen pelasi näytösottelun Hevisaurusta vastaan. IPP Open 2010 valittiin vuoden ATP-haastajaturnaukseksi. Valinnan tekivät ATP:n ja ITF:n Challenger-komitea. Vuonna 2015 turnausta ei järjestetä, koska turnauksen sponsorin, IPP:n johtaja Gennadi Timtšenko kuuluu Yhdysvaltain asettamalle pakotelistalle.

Turnausta jatkettiin 2019 nimellä Tali Open ja vuoden koronatauon jälkeen 2021 lähtien turnaus on nimetty uuden pääsponsorin mukaan **HPP Open**.

## Tulokset

### Kaksinpelin loppuottelut

### Nelinpelin loppuottelut

## Lähteet

## Aiheesta muualla
* Viralliset sivut
Pirttijärvi (Tampere)

**Pirttijärvi**  on Pirkanmaalla Tampereen pohjoisosassa Terälahdessa
sijaitseva järvi.

## Maantietoa
Järven pinta-ala on 12 hehtaaria. Se on 800 metriä pitkä ja 400 metriä leveä. Siinä ei ole kartan mukaan saaria. Järven rantaviivan pituus on 2,2 kilometriä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Ukaanjärven alueeseen (35.383) järvi kuuluu. Järven vedenpinnan korkeus on 130,3 metriä mpy. Laskuoja lähtee järven pohjoispäästä ja vie Ukaanpohjaan.

## Lähteet
PZL M-4 Tarpan

**PZL M-4 Tarpan** oli puolalainen WSK-Mielecin toteuttama koulukoneen prototyyppi, joka lensi 7. syyskuuta 1961.
 

M-4 suunniteltiin Puolan ilmailuseuran pyynnöstä, koska sen tehtaalta tilaama edellinen prototyyppi PZL M-2 oli epäonnistunut. M-4 koneesta tuli liian raskas (noin 150 kg ylipainoa), joka johti toisen muutetun prototyypin rakentamiseen vuonna 1964. Koneesta tuli tämän jälkeen liian kallis eikä koneen kehitelmäkään PZL WN-6 onnistunut. Vuonna 1965 molemmat M-4-prototyypit muunnettiin yksipaikkaisiksi taitolentokoneiksi. 

Jälkimmäinen prototyyppi (SP-PAK) on Puolan ilmailumuseossa Krakovassa.

## Aiheesta muualla
*Janusz Babiejczuk, Jerzy Grzegorzewski: *Polski przemysł lotniczy 1945-1973*, Warsaw 1973 (Polish language)
*Marian Krzyżan: *Samoloty w muzeach polskich*, WKiŁ, Warsaw 1983,  (Polish language)
Marco Estrada

**Marco Andrés Estrada Quinteros** (28. toukokuuta 1983, Viña del Mar, Chile) on chileläinen jalkapalloilija. Hän edusti vuosina 2010–2013 ranskalaista Montpellier’ta. Estrada on edustanut Chileä maajoukkuetasolla muun muassa Etelä-Afrikan MM-kilpailuissa 2010. Maajoukkueessa hän debytoi Sveitsiä vastaan 7. syyskuuta 2007 .

Estrada on edustanut kotikaupunkinsa Viña del Marin Evertonia, josta hän siirtyi 2006 pelaamaan Universidad de Chileen. Vuonna 2010 hän siirtyi ranskalaiseen Montpellier’hen. 

Etelä-Afrikan MM-kilpailuissa Estrada pelasi yhden ottelun saaden ottelussa punaisen kortin. Kaikkiaan hän pelasi 33 maaottelua, viimeisen vuonna 2011, ja teki niissä yhden maalin.

## Lähteet
Mark Ryden

**Mark Ryden** (s. 20. tammikuuta 1963) on yhdysvaltalainen taidemaalari. 

Suurin osa Rydenin teoksista on luokiteltavissa Lowbrow-taiteeksi tai surrealistisiksi. Pääosa Rydenin teoksista on öljymaalauksia. Hänen teoksilleen ominaista on runsas yksityiskohtaisuus ja toistuvat aiheet, kuten nuoret tyttöhahmot, eläinten liha, uskonnolliset symbolit ja Abraham Lincoln. Hän on myös suunnitellut levynkansia muun muassa Michael Jacksonille, Ringo Starrille ja Red Hot Chili Peppersille.
Jerome Damon

**Jerome Damon** (4. huhtikuuta 1972 Kapkaupunki, Etelä-Afrikka) on eteläafrikkalainen jalkapallotuomari. Hän on toiminut kansainvälisissä otteluissa vuodesta 2000. Damon on tuominnut muun muassa Etelä-Afrikan MM-kilpailuissa, Afrikan-mestaruuskilpailuissa ja Afrikan Mestarien liigassa. 

## Lähteet
*

### Viitteet
Suomen Viikkolehti

**Suomen Viikkolehti** on vuonna 1887 perustettu Suomen Vapaakirkon äänenkannattaja. Lehti ilmestyy kuukausittain. Lehden sisältö käsittelee ajankohtaisia uutisia, henkilökuvia ja ilmiöitä kristillisyydestä, uskosta, Vapaakirkosta ja sen seurakunnista sekä ulkomailta. Lehden päätoimittaja on Manuel Rautalahti

Suomen Viikkolehti on yksi kauimmin ilmestyneistä vapaakristillisistä lehdistä Suomessa. Lehti vakiinnutti asemansa vapaakirkollisen liikkeen äänenkannattajana 1900-luvun vaihtessa.

 
 

## Historia
Lehti ilmestyi ensimmäisinä vuosinaan A3-kokoisena, kahdessa arkissa, neljä palstaa sivulla, ilman kuvia, kerran viikossa torstaisin. 

Antti Mäkisen ollessa lehden päätoimittajana 1888–1900, oli lehdessä tunnettujen julistajien, kuten C. H. Spurgeonin ja F. B. Meyerin saarnojen suomennoksia, Antti Mäkisen omia opetuskirjoituksia sekä uutisia Suomesta ja ulkomailta. Siinä julkaistiin kirjoituksia raittiustyöstä, kertomuksia lähetystyöstä ja lähetystyöntekijöistä, Wilhelmiina Arpiaisen runoja ja myöhemmin lähetyskirjeitä sekä Antti Mäkisen runoja *Lieto* nimimerkillä. Lehdessä oli myös ruotsalaisesta *Sanningswittnet* lehdestä suomennettuja kirjoituksia, kertomuksia vuosikokouksista ja lähetyskokouksista, sunnuntaikertomuksia pyhäkouluja varten, valuuttakurssit ja kokousilmoituksia Helsingin alueella. Antti Mäkisen jälkeen päätoimittajana toimi Eskil Renfors.

## Päätoimittajat
* 1887–1900: Antti Mäkinen
* 1901–1912: Eskil Renfors
* 1912–1924: Kaarlo Waismaa
* 1925–1928: Väinö Tuominen
* 1928–1930: Yrjö Mikkonen
* 1930–1952: Onni Pönniäinen
* 1953–1956: Kalevi Saloranta
* 1976–1980: Matti Niemelä
* 1980–1983: Jorma Niemelä
* 1983–1984: vt. Erkki Verkkonen
* 1984–1989: Olavi Rintala
* 1989–1992: Urpo Berg
* 1992–20XX: Merja Pitkänen
* 20XX–2018: Hannu Lahtinen
* 2018–2023: vt. Hannu Vuorinen
* 2023→ Manuel Rautalahti

## Katso myös
* Fria Missionsförbundet i Finland
* Päivä Osakeyhtiö

## Lähteet
* Toim. Eronen, Maarit; *Yhdessä - Vapaakirkko tänään*, Päivä, Hämeenlinna,  2005
* Mäkinen, Antti: *Suomen Wiikkolehti 1899*, Helsinki, 1899
* 

### Viitteet

## Aiheesta muualla
* Suomen Viikkolehti
Uimahypyt kesäolympialaisissa 1932

**[[Kesäolympialaiset 1932|Vuoden 1932 kesäolympialaisten]] [[uimahypyt]]** järjestettiin 8. &ndash; 13. elokuuta 1932. Tämä oli seitsemäs kerta kun laji oli mukana olympialaisten ohjelmassa. Mukana oli 28 osanottajaa yhdeksästä eri maasta. Yhdysvaltalaiset voittivat kaikki mitalit.

## Mitalistit
### Miehet

### Naiset

## Mitalitaulukko

## Lähteet
*Diving at the 1932 Los Angeles Summer Games
4579 Puccini

**4579 Puccini** on päävyöhykkeen asteroidi, jonka Freimut Börngen löysi Tautenburgissa 11. tammikuuta 1989. Ennen nimeämistään asteroidi tunnettiin väliaikaisella tunnisteella **1989 AT6**. 

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Asteroidin absoluuttinen magnitudi on , kiertoradan eksentrisyys on  ja inklinaatio .

Asteroidi on nimetty italialaisen säveltäjän Giacomo Puccinin (1858-1924) muistoksi.

## Lähteet
Delray Beach Open

**Delray Beach Open** on helmikuussa Delray Beachissa, Floridassa, Yhdysvalloissa järjestettävä miesten tennisturnaus. Turnaus järjestettiin ensimmäisen kerran vuonna 1993 Coral Springsissä, mutta paikaksi vaihtui Delray Beach vuonna 1999. Turnaus pelataan Delray Beach Tennis Centerissä ja se kuuluu ATP World Tour 250 -sarjaan.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 

## Aiheesta muualla
* Viralliset kotisivut